recursal/SuperWikiNEXT-32B huggingface dataset:
Η ***Interscope Records*** είναι αμερικάνικη δισκογραφική εταιρεία. Η μητρική της εταιρεία είναι η Universal Music Group, θυγατρική της Vivendi S.A. Ιδρύθηκε το 1990 από τους Jimmy Iovine και Ted Field ως κοινοπραξία 20 εκατομμυρίων δολαρίων με την Atlantic Records της Warner Music Group. Εκείνη την εποχή, διέφερε από τις περισσότερες δισκογραφικές εταιρείες, αφού έδινε εξουσιοδότηση λήψης αποφάσεων στο προσωπικό της A&R, ενώ επέτρεπε στους καλλιτέχνες και τους παραγωγούς να έχουν πλήρη δημιουργικό έλεγχο. Σε λιγότερο από ένα χρόνο μετά την ίδρυσή της, άλμπουμ που κυκλοφόρησαν από την εταιρεία είχαν μεγάλη επιτυχία. Ο Iovine υπήρξε πρόεδρος και διευθύνων σύμβουλος μέχρι τον Μάιο του 2014, όταν τον αντικατέστησε ο John Janick.

Εδρεύει στη Σάντα Μόνικα, Καλιφόρνια και περιλαμβάνει αρκετούς επιτυχημένους καλλιτέχνες όπως Μαντόνα, Lady Gaga Λάνα Ντελ Ρέι, Έμινεμ, Στινγκ, Maroon 5, Κέντρικ Λαμάρ και Imagine Dragons.

Εξωτερικοί σύνδεσμοι
--------------------

* Επίσημη ιστοσελίδα
**Πουλουδιά**, ελληνικό γυναικείο κύριο όνομα (βαφτιστικό όνομα).

Ετυμολογία του ονόματος
-----------------------

Από τη λέξη *πούλουδο* «λουλούδι, άνθος», ίσως από συμφυρμό των λέξεων *πούπουλο* και *λούλουδο*. Τη λέξη τη βρίσκουμε στον Νικόλαο Πολίτη,

> Ηὕρες πούλουδο νὰ πάρης μέλι!  
> (Β. 109, 248).  
> Βλ. ἀρ. 59. Πούλουδο το ἄνθος· ἡ ἐτυμολογία ἄγνωστος· (πρβλ. Κοραῆ Ἄτ[ακτα]. τ. Δ΄ σ. 454) 
> 
> 

 στον Διονύσιο Σολωμό, 

> Λούλουδα μύρια, πούλουδα, που κρύβουν το χορτάρι 
> 
> 

 στον Κοσμά Πολίτη, 

> Οὔτε κάν σαλεύανε οἱ θεόρατες μαγνόλιες τοῦ μεγάλου πρεβολιοῦ. Τά κερένια πούλουδά τους, μεγάλα σάν ἕνα χέρι, μοσκοβολούσανε μές στόν πηχτό ἀγέρα πιό βαριά κι ἀπ’ τό λεμονανθό τήν ἄνοιξη…
> 
> 

 κ.α.

Ο Μπούτουρας παράγει το όνομα *Πουλουδιά* από την *πούλια* «διὰ τὴν μεγαλοπρέπειαν». Ο Σταμνόπουλος διορθώνει «ἀπ’ τὸ πούλουδο=λουλούδι» και παραδίδει και αρσενικό οικογενειακό *Πουλουδῆς*. 

Το όνομα είναι σημασιολογικά παρεμφερές με τα ονόματα *Ανθή*, *Ανθούσα*, *Λουλούδα*, *Τσιτσέκα* (τουρκικά: *çiçek* «άνθος»), *Τσβιάτα* (βουλγαρικά: *Цвете* «άνθος»), *Φιορέλλα*, *Φκιουρού* (ιταλικά: *fiore* «άνθος»), *Φλώρα* κτλ.

Διάδοση του ονόματος
--------------------

Ασυνήθιστο σήμερα όνομα, που επιχωριάζει στα νησιά του ανατολικού Αιγαίου και παλιότερα στις παρακείμενες ακτές της Μικράς Ασίας.

Άλλος τύπος του ονόματος
------------------------

* *Πουλουδή*

Πρόσωπα με το όνομα Πουλουδιά
-----------------------------

* Η γιαγιά της Πηνελόπης Δέλτα «νόνα Πουλουδιά» (η μητέρα της Πηνελόπης Δέλτα Βιργινία Μπενάκη, το γένος Χωρέμη, ήταν χιώτικης καταγωγής), ηρωίδα στο μυθιστόρημα *Ο Τρελλαντώνης*
* Πουλουδιά (Πόλυ) Δρίζου, υποψήφια δημοτική σύμβουλος Ομηρούπολης Χίου

Παραπομπές
----------

1. ↑  Νικόλαος Πολίτης *Παροιμίαι*, τόμος γ΄, σ. 285
2. ↑  Διονύσιος Σολωμός *Οι ελεύθεροι πολιορκημένοι*/σχεδίασμα Γ, 2
3. ↑  Κοσμάς Πολίτης *Στοῦ Χατζηφράγκου*
4. ↑  Αθανάσιος Χ. Μπούτουρας, *Τὰ νεοελληνικὰ κύρια ὀνόματα ἱστορικῶς καὶ γλωσσικῶς ἑρμηνευόμενα*, Αθήνα 1912, σ. 149
5. ↑  Ι. Σταμνόπουλος, «Ονοματολογικά», σ. 17, ανάτυπο από *Λαογραφία: Δελτίον της Ελληνικής Λαογραφικής Εταιρείας*, τμ. #6, τχ. γ΄ και δ΄, 1918
6. ↑  «Χιακή συμπολιτεία». Αρχειοθετήθηκε από το πρωτότυπο στις 28 Μαΐου 2016. Ανακτήθηκε στις 11 Μαρτίου 2015.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Πουλουδιά**  |
Ο **Ρις** (γερμανικά: *Riß*) είναι ένας μικρός ποταμός στη Βάδη Βυρτεμβέργη της Γερμανίας. Διαρρέει την Νοτιοδυτική Γερμανία και είναι δεξιός παραπόταμος του Δούναβη. Οι πηγές του βρίσκονται στην άνω Σουηβία, ανάμεσα στο Μπάντ-Βάλντσι και στο Μπαντ Σούσσενραιντ. Ρέει προς το βορρά, περνώντας μέσα από την πόλη Μπίμπεραχ αν ντερ Ριχ. Εκβάλλει στο Δούναβη σε απόσταση 1,5 χιλιομέτρων από την πόλη Ριστάισεν και σε απόσταση 20 χιλιομέτρων από την πόλη Ουλμ. Το συνολικό του μήκος είναι 50 χιλιόμετρα.

Ο ποταμός έδωσε το όνομά του στον παγετώνα Ρις.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 295893431
* GND: 4117042-8

 |

 |
Η **Χασεκί Ρουμεϊσά Σουλτάν** (Τούρκικα:**Haseki Rumeysa Sultan**) ήταν σύζυγος του Ηγεμόνα Μουσταφά,γιού του Σουλτάνου Σουλεϊμάν Α' του Μεγαλοπρεπή και της Μαχιντεβράν Σουλτάν.

Ήταν μητέρα του Ηγεμόνα Μεχμέτ, της Μιχρισάχ Σουλτάν του Ηγεμόνα Αχμέτ και της Σαχ Σουλτάν της Οθωμανικής αυτοκρατορίας.

Βιογραφία
---------

Γεννήθηκε στη Βοσνία-Ερζεγοβίνη. Η μητέρα της ήταν μία Γαλλίδα μοδίστρα και ο πατέρας της ήταν ένας Βόσνιος ζωγράφος. Το αληθινό της όνομα ήταν Νάντια Φράνκος. Όταν η Νάντια ήταν 12 ήρθε στο χαρέμι​​. Με την ομορφιά και την εξυπνάδα της καταφέρε να προσελκύσει την προσοχή και έγινε Χασεκί του Ηγεμόνα Μουσταφά. Κατάφερε μάλιστα να κερδίσει την πρώτη παλλακίδα του Μουσταφά, την Αϊσέ Χατούν η οποία ζήλευε πολύ την Ρουμεϊσά.

Το 1546 γέννησε τον πρώτο γιο της Ηγεμόνα Μεχμέτ. Γέννησε επίσης άλλα 3 παιδιά, τον Ηγεμόνα Ορχάν, το 1552, ο οποιος πέθανε σε βρεφική ηλικία,την Σαχ Σουλτάν, το 1547 και την Μιχρισάχ Σουλτάν. Μετά την εκτέλεση του Ηγεμόνα Μουσταφά το 1553, η Ρουμεϊσά Σουλτάν με την μητέρα του Μουσταφά, Μαχιντεβράν Σουλτάν και τα παιδιά της μετακόμισε στην Προύσα. 

Στην ηλικία των έξι ετών ο γιος της, Ηγεμόνας Μεχμέτ στραγγαλίστηκε με εντολή του Σουλεϊμάν Α' τον Μεγαλοπρεπή,όπως γινόταν μετά την εκτέλεση κάποιου ηγεμόνα,εκτελούσαν τους γιούς τους. Μετά το θάνατο του γιου της μετακόμισε στη Σμύρνη και εγκαταστάθηκε εκεί. Στη Σμύρνη η Ρουμεϊσά αποκαλούνταν Καντινεφέντι και ήταν απολύτως σεβαστή. Πέθανε στη Σμύρνη.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Rumeysa Sultan  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
To **Ρουκμπάν** (الركبان) είναι μια άγονη απομακρυσμένη περιοχή στα βορειοανατολικά της Ιορδανίας, κοντά στα κοινά σύνορα με τη Συρία και το Ιράκ. Ο καταυλισμός Ρουκμπάν βρίσκεται κατά μήκος της αποστρατιωτικοποιημένης λωρίδας γης μεταξύ της Ιορδανίας και της Συρίας. Οι πρόσφυγες που προέρχονται από το Ρουκμπάν αρνήθηκαν την είσοδο από την Ιορδανία, επικαλούμενοι ανησυχίες σχετικά με την ασφάλεια τους λόγο κρυφών πυρήνων του Ισλαμικού Κράτους. Η περιοχή στην επικράτεια της Συρίας έγινε de facto στρατόπεδο προσφύγων, γεγονός το οποίο επέσυρε έντονη κριτική και καταδίκη στην Ιορδανία από το Παρατηρητήριο Ανθρωπίνων Δικαιωμάτων το 2015.

Παραπομπές
----------

1. ↑  «Jordanian troops killed in bomb attack at Syria border». BBC. 21 Ιουνίου 2016. Ανακτήθηκε στις 21 Ιουνίου 2016.
Συντεταγμένες: 37°16′15″N 37°50′17″E﻿ / ﻿37.27083°N 37.83806°E﻿ / 37.27083; 37.83806

Το **Ρουμ Καλεσί** (μτφ : Κάστρο των Ρωμιών ή Ρωμαίων) (*τουρκικά : Rumkale, κουρδικά : Hromkla ή Kela zêrîn, συριακά : Qal'ah Rumita, αραβικά : قلعة الرو , αρμενικά : Հռոմկլա, ασσυριακά : Kala-Rhomata*) είναι κάστρο στην Τουρκία χτισμένο σε λόφο στις όχθες του ποταμού Ευφράτη κοντά στα σημερινά σύνορα με την Συρία.

Ιστορία
-------

Τα αρχαιότερα τμήματα του κάστρου είναι από τους Βυζαντινούς, μετά την πρώτη σταυροφορία ανήκε ως "Ranculat" στο σταυροφορικό κρατίδιο της Κομητείας της Έδεσσας. Το 1151 εγκαταστάθηκε εκεί ο Γρηγόριος Γ΄ Παχλαβουνί κι έγινε έδρα της Αρμενικής Αποστολικής Εκκλησίας , μετά από πρόσκληση της Βεατρίκης, χήρα του Ζοσελέν Β΄ της Έδεσσας. Σύμφωνα με τον Γρηγόριο Βαν Ιμπρανό έδιωξαν τον τοπικό φρούραρχο Μιχαήλ αλλά φαίνεται να έχουν αγοράσει το βυζαντινό κάστρο και το μετέτρεψαν σε ένα σχεδόν απόρθητο φρούριο. Το 1150-1292 ήταν η επίσημη κατοικία του Πατριάρχη των Αρμενίων της Κιλικίας.

Το 1179 έγινε συνάντηση ιερέων με θέμα την ενοποίηση των Αρμενίων με τη Βυζαντινή Εκκλησία.

Συχνός φιλοξενούμενος στο κάστρο ο πατριάρχης της Συριακής ορθόδοξης εκκλησίας από την κοντινή Μονή Barsauma. Ο Πατριάρχης Ιγνάτιος Γ΄ (1222-1252) αφήνει ολόκληρη τη βιβλιοθήκη του μοναστηριού στο κάστρο, συμπεριλαμβανομένων των πρωτότυπων χειρογράφων του πατριάρχη Μιχαήλ Α΄(† 1199). Μετά από πολλά χρόνια διαμονής στο κάστρο πέθανε κι τάφηκε εκεί το 1252.

Στις 28 Ιουνίου 1292 το κάστρο πολιορκήθηκε από τους Μαμελούκους υπό τον Σουλτάνο Χαλίλ και το κατέκτησαν. Παρέμεινε ένα σημαντικό φρούριο, στην περίοδο της Τουρκοκρατίας και κρατική φυλακή. Το 1832 ο Ιμπραήμ Πασάς το κατέστρεψε μερικώς και έκτοτε εγκαταλείφθηκε. Σήμερα η πρόσβαση σε αυτό μπορεί να επιτευχθεί μόνο με βάρκα. Τα τελευταία χρόνια οι αρχαιολόγοι έχουν αρχίσει να εξερευνούν τα ερείπια.

Πηγές
-----

* Hansgerd Hellenkemper: *Burgen der Kreuzritterzeit in der Grafschaft Edessa und im Königreich Kleinarmenien*. Habelt, Bonn 1976, 51-61.
* Hanspeter Hanisch: *Hromklay : die armenische Klosterfestung am Euphrat. Begleitbuch zur Ausstellung der Fotodokumentation im Vorarlberger Landesmuseum Bregenz. 15. März - 20. April 2002*. Bregenz: Vorarlberger Landesmuseum 2002. ISBN 3-901802-11-8
* A. Stewart: *Qal'at al Rǖm / Hṙomgla / Rumkal and the Mamluk Siege of 691 H/1292 CE*. In: H. Kennedy (ed.): *Muslim Military Architecture in Greater Syria*. Leiden 2006, 269-281.
* Hellen C. Evans: *Manuscript Illumination at the Armenian Patriarchate in Hromkla and the West*. Ph. D. diss. New York University 1990.
* Andrea B. Schmidt: *Die armenisch-syrischen Beziehungen im Spiegel der kilikischen Übersetzungsliteratur*. In: Armenuhi Drost-Abgarjan (Hrsg.): *Armenologie in Deutschland*. Münster 2005, 119-126.
* Shahe Ajamian: *The Colophon of the Gospel of Hethum "Bayl"*. In: Shahe Ajamian (Hrsg.): *Text and context : studies in the Armenian New Testament* (University of Pennsylvania Armenian texts and studies 13). Scholars Press, Atlanta, Ga. 1994, 1-13, hier 5. ISBN 0-7885-0033-3

Εξωτερικοί σύνδεσμοι
--------------------

* Rumkale Präsentation vor Ort Foto - Web site
Η **Mars, Incorporated** είναι μια Αμερικανική εταιρία
παρασκευής ζαχαρωτών, ζωοτροφών και άλλων ειδών διατροφής. Ανήκει εξολοκλήρου στην οικογένεια Μαρς.

Ιστορική αναδρομή
-----------------

Η εταιρία ιδρύθηκε το 1911 από τον Φράνκλιν Κλάρενς Μαρς. Είναι
γνωστή κυρίως για τα ζαχαρωτά που παράγει, μερικά από τα οποία τα αναφέρουμε πιο κάτω:

1. Η σοκολάτα Bounty,
2. Η σοκολάτα Snickers,
3. Οι καραμέλες M&M's,
4. Τα σοκολατομπαλάκια Maltesers,
5. Η ομώνυμη σοκολάτα(Mars),
6. Η γκοφρέτα Twix και
7. Η σοκολάτα Dove.

Επίσης παράγει τις ζωοτροφές Whiskas και το ρύζι Uncle Ben's.

Masterfoods
-----------

Το Ευρωπαϊκό τμήμα της εταιρίας ιδρύθηκε το 1967 στις
Βρυξέλλες του Βελγίου με την επωνυμία **Masterfoods Europe** και λειτούργησε με αυτό το όνομα μέχρι τις 29 Δεκεμβρίου
του 2007. Το όνομα Masterfoods προήλθε από την επωνυμία μιας εταιρίας η οποία ιδρύθηκε το 1949 στην Αυστραλία από την οικογένεια Λιούις.

Τροφεκλέκτ Masterfoods
----------------------

Τμήμα της Masterfoods Europe ιδρύθηκε στην Ελλάδα το 1973 με την επωνυμία **Τροφεκλέκτ Masterfoods** και είχε ως καθήκον να εισάγει στη χώρα μας τα προϊόντα της Mars, Incorporated. Με αυτό το όνομα λειτούργησε μέχρι τις 29 Δεκεμβρίου του 2007.

Προϊόντα της Mars, Incorporated που κυκλοφορούν στην Ελλάδα
-----------------------------------------------------------

Στην Ελλάδα κυκλοφορούν τα ακόλουθα προϊόντα της Mars, Incorporated:

Α) Σοκολάτες:

1. Bounty®,
2. Dove®,
3. Maltesers®,
4. Mars®,
5. M&M's®,
6. Snickers® και
7. Twix®

Β) Οι ζωοτροφές Whiskas®

Γ) Οι ζωοτροφές Pedigree®

Δ) Το ρύζι Uncle Ben's

Ε) Οι τσίχλες Orbit® και 5Five®

Εξωτερικοί σύνδεσμοι
--------------------

* Πολυμέσα σχετικά με το θέμα  Mars, Incorporated στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 140278231
* GND: 5092202-6
* NKC: nlk20020122146

 |

 |
Συντεταγμένες: 27°37′N 89°52′E﻿ / ﻿27.617°N 89.867°E﻿ / 27.617; 89.867

Η **Πουνάκα** (τζόνγκα: སྤུ་ན་ཁ ་) είναι η δεύτερη μεγαλύτερη σε έκταση πόλη του Μπουτάν μετά την πρωτεύουσα της χώρας, Τιμπού. Είναι η πρωτεύουσα της περιφέρειας Πουνάκα.

Ιστορία
-------

Η Πουνάκα ήταν πρωτεύουσα του Μπουτάν ουσιαστικά μέχρι το 1955, όταν μεταφέρθηκε η έδρα της κυβέρνησης στην Τιμπού, με την τελευταία να ανακηρύσσεται και τυπικά νέα πρωτεύουσα το 1961.

Τοποθεσία
---------

Η Πουνάκα είναι η πρωτεύουσα της ομώνυμης περιφέρειας της Κεντρικής ζώνης. Βρίσκεται 72 χιλιόμετρα μακρυά από την Τιμπού, απόσταση για την οποία απαιτούνται οδικώς περίπου τρεις ώρες με αυτοκίνητο. Την πόλη διασχίζουν δύο ποτάμια, ο Μο Τσου και ο Πο Τσου. Βρίσκεται σε υψόμετρο περίπου 1.200 μέτρων.

Κλίμα
-----

Το κλίμα της Πουνάκα είναι ήπιο το χειμώνα και πολύ ζεστό το καλοκαίρι.

Οικονομία
---------

Στην Πουνάκα παράγεται κατά κύριο λόγο ρύζι. Καλλιεργείται κυρίως στην Κοιλάδα της Πουνάχα, την οποία διαρρέουν οι ποταμοί Μο Τσου και Πο Τσου. Στους ποταμούς αυτούς καλλιεργείται κόκκινο και άσπρο ρύζι.

Ρίτσα
-----

Το Ρίτσα, που σημαίνει *πρόποδες του λόφου*, είναι χωριό στην Πουνάκα. Εκεί τα σπίτια είναι πλινθόχτιστα με πέτρινα θεμέλια. Κάθε σπίτι έχει δύο ορόφους. Περιβάλλονται από κήπους και ορυζώνες. Στους κήπους καλλιεργούνται κυρίως φρούτα, όπως πορτοκάλια, παπάγια και οργανικά λαχανικά. Πρόσφατα η αγροτική εργασία εκσυγχρονίστηκε με τη χρήση μηχανικών αρότρων αντί για βόδια για το όργωμα, κάτι που αύξησε την παραγωγή και το εισόδημα των αγροτών, κάνοντας τη Ρίτσα ένα σύγχρονο ορυζοπαραγωγό χωριό του δυτικού Μπουτάν.

Δείτε επίσης
------------

* Κατάλογος πόλεων του Μπουτάν

Σημειώσεις
----------

1. ↑  "Τσου" σημαίνει ποταμός

Εξωτερικοί σύνδεσμοι
--------------------

* Πολυμέσα σχετικά με το θέμα  Punakha District στο Wikimedia Commons
Η **Moody's Corporation**, που συχνά αναφέρεται ως **Moody's**, είναι αμερικανική εταιρεία επιχειρηματικών και χρηματοοικονομικών υπηρεσιών. Είναι η εταιρεία χαρτοφυλακίου για τη Moody's Investors Service (MIS), έναν αμερικανικό οργανισμό αξιολόγησης πιστοληπτικής ικανότητας, όπως και για τη Moody's Analytics (MA), πάροχο λογισμικού και υπηρεσιών χρηματοοικονομικής ανάλυσης.

Η Moody's ιδρύθηκε από τον Τζον Μούντι το 1909 για την παραγωγή εγχειριδίων στατιστικών στοιχείων που σχετίζονται με μετοχές, ομόλογα και αξιολογήσεις ομολόγων. Η Moody's αποκτήθηκε από την Dun & Bradstreet το 1962. Το 2000, η Dun & Bradstreet διαχώρισε τη Moody's Corporation ως διακριτή εταιρεία που ήταν εισηγμένη στο Χρηματιστήριο της Νέας Υόρκης (NYSE) υπό MCO. Το 2007, η Moody's Corporation διαχωρίστηκε σε δύο τμήματα λειτουργίας, τη Moody's Investors Service, ως οργανισμό αξιολόγησης και τη Mood'y Analytics, με όλα τα άλλα προϊόντα της.

Παραπομπές
----------

1. ↑  Moody’s Corporation Announces New Business Unit Structure August 7, 2007 allbusiness.com

Εξωτερικοί σύνδεσμοι
--------------------

* Πολυμέσα σχετικά με το θέμα  Moody's στο Wikimedia Commons
* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 126619151
* LCCN: n50002687
* ISNI: 0000 0004 0442 3836
* GND: 1087167914
* SUDOC: 034610928
* BNF: cb12534884z (data)
* BIBSYS: 98002544
* NDL: 00350028
* CiNii: DA05892997

 |

 |
Οδική συνοριακή διέλευση Χρεμπένε-Ράβα-Ρούσκα. Γενική άποψη, το πολωνικό μέρος μπροστά, το ουκρανικό στο βάθος.
Η **Ράβα-Ρούσκα** (Rava-Ruska) είναι χερσαία συνοριακή διέλευση μεταξύ της Ουκρανίας και της Πολωνίας στην ουκρανική πλευρά, κοντά στην πόλη Ράβα-Ρούσκα στο Όμπλαστ Λβιβ.

Η διέλευση βρίσκεται στον αυτοκινητόδρομο Ε372 Βαρσοβία-Λβιβ. Απέναντι από τα σύνορα στην πολωνική πλευρά βρίσκεται το χωριό Χρεμπένε στο Βοεβοδάτο Λούμπλιν. Η συνοριακή διέλευση βρίσκεται 8 χιλιόμετρα δυτικά της πόλης Ράβα-Ρούσκα. Στην πόλη, σε έναν σιδηροδρομικό σταθμό υπάρχει σιδηροδρομικό συνοριακό σημείο ελέγχου, που ωστόσο εξυπηρετεί μόνο εμπορευματικά τρένα.

Η συνοριακή διέλευση είναι για αυτοκίνητα και φορτηγά αλλά όχι πεζούς, ωστόσο σχεδιάζεται να κατασκευαστεί μια διάβαση πεζών στο μέλλον. Το σημείο εισόδου είναι μέρος του τελωνειακού σταθμού Ράβα-Ρούσκα του τελωνείου Λβιβ.

Δείτε επίσης
------------

* Σύνορα Ουκρανίας-Πολωνίας
* Σύνορα της Ουκρανίας

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Φεβρουαρίου 2019. Ανακτήθηκε στις 27 Φεβρουαρίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ράβα-Ρούσκα (συνοριακή διέλευση)** |

* Ιστότοπος της κρατικής συνοριακής φρουράς της Ουκρανίας
* Пункти пропуску на кордоні із Росією — Державна прикордонна служба (Αγγλικά: Σημεία ελέγχου στα σύνορα με τη Ρωσία) από τον ιστότοπο της κρατικής υπηρεσίας συνόρων (ουκρανικά)
Συντεταγμένες: 64°41′5″N 24°28′45″E﻿ / ﻿64.68472°N 24.47917°E﻿ / 64.68472; 24.47917

Η εκκλησία του Ράαχε, με το άγαλμα του Περ Μπράχε σε πρώτο πλάνο
Το **Ράαχε** (σουηδ.:Brahestad) είναι δήμος και πόλη της Φινλανδίας. Ιδρύθηκε το 1649, από το Σουηδό πολιτικό και Γενικό Έπαρχο της Φινλανδίας, Περ Μπράχε τον νεότερο, και είναι μια από τις 10 «ξύλινες πόλεις» που απομένουν στη Φινλανδία. Μετά από μια καταστροφική πυρκαγιά το 1810, το Ράαχε ξανακτίστηκε με νέες υποδομές που ελαχιστοποιούσαν τον κίνδυνο πυρκαγιάς. Το χαρακτηριστικό πολεοδομικό στοιχείο του παλιού Ράαχε ήταν η Αναγεννησιακού τύπου κυκλική πλατεία, με κλειστές γωνίες.

Βρίσκεται στην Βόρεια Οστροβόθνια, και υπάγεται στο διοικητικό διαμέρισμα ’Οουλου. Ο δήμος έχει πληθυσμό 22.594 κατοίκων (2003) και καλύπτει έκταση 535,65 τετραγωνικών χιλιομέτρων, από τα οποία 8,34 είναι νερό. Η πληθυσμιακή πυκνότητα είναι 42,8 κάτοικοι ανα τετραγωνικό χιλιόμετρο. Μοναδική γλώσσα στο δήμο είναι η Φινλανδική, αν και κατά την ίδρυση ομιλούταν και τα Σουηδικά.

Περ Μπράχε ο νεότερος

Αδελφοποιημένες πόλεις
----------------------

* **Σκελέφτεο**, Σουηδία, από το 1946
* **Λέγκστερ**, Δανία, από το 1946
* **Μπέργκεν**, Νορβηγία, από το 1946
* **Τσιριπαβιέτς**, Ρωσία, από το 1968
* **Κόσιτσε**, Σλοβακία, 1987
* **Βοργκόρντα**, Σουηδία
* **Κούλαμαα**, Εσθονία

Παραπομπές
----------

1. 1 2 3  «Suomen pinta-ala kunnitain 1.1.2023». (Φινλανδικά) *Area of Finland's municipalities 2023-01-01*. National Land Survey of Finland.
2. ↑  «Suomen pinta-ala kunnitain 1.1.2023». (Φινλανδικά) *Area of Finland's municipalities 2023-01-01*. National Land Survey of Finland. σελ. 5.
3. ↑  *Population structure*.
4. ↑  «Kaupunkien ja kuntien lukumäärät ja väestötiedot». Association of Finnish Municipalities. Ανακτήθηκε στις 15  Φεβρουαρίου 2019.

Εξωτερικοί σύνδεσμοι
--------------------

* Πολυμέσα σχετικά με το θέμα  Raahe στο Wikimedia Commons
* Επίσημη ιστοσελίδα

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 140870908
* LCCN: n93094431
* NKC: ge1136776

 |

 |
Το Ρίζενραντ στο Wurstelprater
Το **Πράτερ** είναι ένα μεγάλο πάρκο στη Βιέννη, συχνά όμως η λέξη χρησιμοποιείται μόνο για το λούνα παρκ Wurstelprater που βρίσκεται σε αυτό. Αρχικά ήταν ένας δρυμός για κυνήγι των ευγενών, αλλά το 1766 ο Ιωσήφ Β΄ τον παρέδωσε ελεύθερα στο κοινό για γενική χρήση. Στην συνέχεια εγκαταστάθηκαν εκεί πολλές ταβέρνες και το περίφημο λούνα παρκ.

Το 1873 πραγματοποιήθηκε μια παγκόσμια έκθεση στο Πράτερ. Αυτό το έδαφος στεγάζει τώρα το Messegelände (κέντρο έκθεσης). Το 2004 σημαντικές ανακαινίσεις άρχισαν στο Wurstelprater, και μια νέα γραμμή μετρό τελείωσε στις 11 Μαΐου 2008, η οποία περιλαμβάνει τρεις στάσεις κατά μήκος του Πράτερ (δείτε Μετρό Βιέννης). Η γενική έκταση του πάρκου έχει μειωθεί επίσης με την οικοδόμηση του Ernst Happel Stadion και της Südosttangente (αυτοκινητόδρομος).

Εξωτερικοί σύνδεσμοι
--------------------

* Πολυμέσα σχετικά με το θέμα  Prater στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 235518743
* LCCN: sh93002616
* GND: 4108812-8
* NKC: ge786028

 |

 |
Το **ρινοδέλφινο** (επιστημονική ονομασία: Tursiops truncatus) είναι είδος θηλαστικών κητοειδών της οικογένειας των δελφινιδών που απαντά και στον ελλαδικό χώρο. Το ρινοδέλφινο δεν περιλαμβάνει υποείδη.

Περιγραφή
---------

Το μέγεθος του ρινοδέλφινου είναι 2 με 4 μέτρα (το ανώτερο) και έχει βάρος 270-350 χιλιόγραμμα. Το χρώμα του σώματός του είναι σκούρο γκρι στη ράχη με λιγότερο σκούρα ή άσπρη-ροζ κοιλιά. Στις ελληνικές θάλασσες τα εινοδέλφινα μπορούμε να διακρίνουμε μια ανοιχτόχρωμη «πινελιά» κάτω από ραχιαίο πτερύγιο. Εκτός από το μεγάλο του μέγεθος έχει πολύ καμπυλωμένη ράχη όταν ξενερίζει. (Βγάζει το νερό από την τρύπα που έχει στη ράχη το σώματός του). Έχει 20-25 δόντια σε κάθε σιαγόνα.

Περιβάλλον και συνήθειες
------------------------

Ζει σε όλους του ωκεανούς (πλην των Αρκτικών) και σε όλη τη Μεσόγειο, την Αδριατική, το Ιόνιο και το Αιγαίο. Επίσης μεγάλοι πληθυσμοί παρατηρούνται και στον Αμβρακικό, στον Βόρειο Ευβοϊκό, στον Σιγγιτικό, στον Σαρωνικό, στον Κορινθιακό και στη θαλάσσια περιοχή ανάμεσα στη Λευκάδα και την Αιτωλοακαρνανία.

Κολυμπά με ταχύτητες φτάνουν τα 35 χιλιόμετρα την ώρα. Πολύ συχνά το βλέπουμε να παίζει με το κύμα της πλώρης ή με τα απόνερα ενός σκάφους. Βουτά για 3 με 4 λεπτά και τρέφεται με γαύρο, σαρδέλα, σκουμπριά, κέφαλους, σουπιές και καλαμάρια. Μερικές φορές συνεργάζεται με τους ψαράδες αλλά πιο συχνά τους δημιουργεί προβλήματα και ζημιές κλέβοντας ψάρια από τα δίκτυα. Είναι φιλικό με τον άνθρωπο και συχνά πλησιάζει και παίζει με τους κολυμβητές. Ζει μέχρι και σαράντα έξι χρόνια.

Οι κύριες απειλές του είναι η μείωση τροφής, η απευθείας θανάτωση, η παρεμπίπτουσα αλιεία με παραδοσιακά μέσα, ο θόρυβος, η θαλάσσια ρύπανση, η τυχαία σύλληψη σε αλιευτικά εργαλεία (δίχτυα) και η υπεραλίευση.

Πηγές
-----

1. [*νεκρός σύνδεσμος*]
2. 
3. ΔΕΛΦΙΝΙ
Συντεταγμένες: 35°9′8″N 24°28′26″E﻿ / ﻿35.15222°N 24.47389°E﻿ / 35.15222; 24.47389

Το φοινικόδασος και η παραλία στην Πρέβελη το 2005.
Η παραλία στην έξοδο του φαραγγιού της Πρέβελης
Φοινικόδασος Πρέβελης το 2016
Η **Πρέβελη** είναι περιοχή του Νομού Ρεθύμνης κοντά στο Λιβυκό πέλαγος με την ομώνυμη Μονή και την παραλία με το παραποτάμιό της φοινικόδασος με μήκος 1-2 χλμ μέσα σε φαράγγι. Η περιοχή είναι προστατευόμενη από το δίκτυο Natura 2000 ως GR4330003 (Κουρταλιώτικο Φαράγγι - Μονή Πρέβελη - Ευρύτερη Περιοχή) σύμφωνα με τον νόμο Ν. 3937/2011 (ΦΕΚ 60/Α/2011).

Σύμφωνα με θρύλο της περιοχής, στην ευρύτερη περιοχή της Πρέβελης έμεινε ο βασιλιάς της Ιθάκης Οδυσσέας μετά την λήξη του Τρωικού πολέμου κατά την επιστροφή του στην Ιθάκη από την Τροία. Η περιοχή αποτελεί δημοφιλή τουριστικό προορισμό λόγω του ποταμού, του φοινικόδασους εντός του φαραγγιού και της παραλίας. Η περιοχή είναι προσβάσιμη από το λιμάνι του Πλακιά.

Καταστροφή του φοινικοδάσους από πυρκαγιά και ταχεία αναγέννηση
---------------------------------------------------------------

Το μεγαλύτερο μέρος του φοινικοδάσους της Πρέβελης αποτεφρώθηκε στη μεγάλη πυρκαγιά που ξέσπασε στην περιοχή, τα ξημερώματα της Κυριακής 22 Αυγούστου 2010. Σχεδόν το 70% του δάσους καταστράφηκε. Το φοινικόδασος της Πρέβελης όμως, χάρις στην πυρανθεκτική άγνωστη μέχρι πρόσφατα ιδιότητα που διακρίνει τον φοίνικα του Θεοφράστου, κατάφερε μόνο μέσα στο επόμενο φθινοπωρινό 3μηνο του 2010 όχι μόνο να αναγεννηθεί, αλλά και να διατηρήσει στη ζωή τους ίδιους "αποτεφρωμένους" ενήλικους φοίνικες του Θεοφράστου. Παράλληλα φύτρωσαν και νέοι σπόροι. Για να βοηθηθεί η φυσική αναδάσωση έγινε προσπάθεια το δάσος να προστατευθεί από τη βόσκηση και το ποδοπάτημα.

Παραπομπές
----------

1. ↑  Ιστότοπος της Natura 2000
2. ↑  alfavita Αρχειοθετήθηκε 2010-08-26 στο Wayback Machine. Χάθηκε το σπάνιο φοινικόδασος της Πρέβελης Ρεθύμνου
3. ↑  Έθνος Αρχειοθετήθηκε 2010-08-23 στο Wayback Machine. Στάχτη το φοινικόδασος στην Πρέβελη
4. ↑  «Φοινικόδασος Πρέβελη: αναγέννηση μετά την πυρκαγιά». Αρχειοθετήθηκε από το πρωτότυπο στις 25 Αυγούστου 2011. Ανακτήθηκε στις 4 Ιουλίου 2011.
5. ↑  «Φοινικόδασος Πρέβελη: Αναγέννηση από τις στάχτες». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 4 Ιουλίου 2011.
6. ↑  Φυσική αναγέννηση στο δάσος του Πρέβελη Ελευθεροτυπία

Εξωτερικοί σύνδεσμοι
--------------------

* *Πρέβελη, το τελευταίο καταφύγιο* (Αρχείο ντοκιμαντέρ της ΕΡΤ)

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πρέβελη** |
Η **Ρινοκόρουρα** ή **Ρινοκόλουρα** ήταν αρχαία πόλη της Αιγύπτου στη Χερσόνησο του Σινά και στα παράλια της Μεσογείου θάλασσας. Η πόλη τότε ήταν στα σύνορα της Αρχαίας Αιγύπτου και Παλαιστίνης. Η πόλη έχει βρεθεί πολύ κοντά στη σημερινή Αρίς.

Το όνομα της πόλεις μεταφράζεται σε "κομμένες μύτες", η μυθολογία αναφέρει ότι ένας Αιθίοπας βασιλιάς, ο Ακτισάνης εξεστράτευσε εναντίον του Φαραώ Άμαση, κατάκτησε την Αίγυπτο μάζεψε όλους τους κλέφτες και εγκληματίες τους έκοψε τη μύτη και τους έστειλε να εγκατασταθούν σε μια περιοχή άγονα κι έρημη με λίγα πηγάδια πόσιμου νερού. Έτσι δημιουργήθηκε η πόλη και οι κάτοικοι τρέφονταν με ζαχαροκάλαμα που ευδοκιμούσαν στην περιοχή. 

Στους Εβδομήκοντα αναφέρεται ένα σημείο ως Ρινοκούλουρα όπου ονομάζεται «ποτάμι της Αιγύπτου», στα σύνορα μεταξύ Αιγύπτου και Ισραήλ, έτσι ώστε να πιστεύεται ότι ήταν ο σημερινός Ουαντί ελ Αρίς.

Σύμφωνα με τον Επιφάνιο η πόλη αναφέρεται ότι μετά τον Κατακλυσμό του Νώε ο Νώε κλήρωσε ανάμεσα στους τρεις γιους του τις περιοχές που θα πάρουν η Ρινόκουρα ήταν το όριο ανάμεσσα στις περιοχές που κληρώθηκαν στον Νέελ και τον Χαμ. 

Στη χριστιανική εποχή ήταν επισκοπή και ο τίτλος σήμερα είναι τιμητικός της Καθολικής εκκλησίας, ένας από τους επισκόπους της που έμεινε γνωστός ήταν ο Πολύβιος. Το 1118 πέθανε εδώ Βαλδουίνος Α΄ της Ιερουσαλήμ από δηλητηρίαση των ψαριών.

Παραπομπές
----------

1. ↑  Στράβωνας, Γεωγραφικά ΙΣΤ΄, 1.12, [...]ἀναθλίβεσθαι δὲ εἰς τοὺς περὶ Ῥινοκόρουρα [...]
2. ↑  Πολύβιος, Ιστορίαι Ε΄, [...] ἣ κεῖται μετὰ Ῥινοκόλουρα [...]
3. ↑  Στράβωνας, Γεωγραφικά ΙΣΤ΄, 4.24, [...]ἐντεῦθεν δ᾽ εἰς Ῥινοκόλουρα [...]
4. ↑  Πλίνιος ο Πρεσβύτερος, Φυσική Ιστορία [...] The towns are Rhinocolura [...], στα αγγλικά
5. 1 2 3 4 5  Διόδωρος Δικελιώτης, Ιστορική Βιβλιοθήκη Α΄, 60,
6. ↑  Αἰγυπτιακα, ἠτοι ἐξιχνιασεις περι γεωγραφιας ἐξ αὐτων των ὀριων της
7. ↑   [...] καὶ ἔσται ἐν τῇ ἡμέρᾳ ἐκείνῃ συμφράξει κύριος ἀπὸ τῆς διώρυγος τοῦ ποταμοῦ ἕως ῥινοκορούρων ὑμεῖς δὲ συναγάγετε τοὺς υἱοὺς ισραηλ κατὰ ἕνα ἕνα [...]
8. ↑  Jürgen Dumme, Panarion haer. 65-80. De fide
9. ↑  Οι Επίσκοποι Ρινοκόρουρας, στα αγγλικά
10. ↑  «Επισκοπή Ριζοκάρπασου». Αρχειοθετήθηκε από το πρωτότυπο στις 27 Σεπτεμβρίου 2007. Ανακτήθηκε στις 29 Ιανουαρίου 2015.
Για άλλες χρήσεις, δείτε: Πυλάδης (αποσαφήνιση).

Ο **Πυλάδης** ήταν αυλικός ηθοποιός που ζούσε την εποχή του Αυγούστου. Σύμφωνα με το Λεξικό του Σούδα, η καταγωγή του ήταν ελληνική, από κάποια κωμόπολη της Κιλικίας. Ο Πυλάδης το 22 π.Χ. επινόησε στη Ρώμη την ιταλική όρχηση. Επρόκειτο για μια παντομίμα: μιμούνταν διαφόρους κουνώντας σώμα, χέρια και πόδια χωρίς να μιλάει. Εξ αυτού τον αποκαλούσαν παντόμιμο. Μπορούσε να παρουσιάσει χωρίς ομιλία ολόκληρο δράμα, υποκρινόμενος όλα τα πρόσωπα, ανδρικά και γυναικεία, με τη μίμηση. Ανταγωνιστή στην τέχνη του είχε τον Βάθυλλο.  

Ύστερα από κάποια εξέγερση του πλήθους, ο Αύγουστος τον είχε εξορίσει, αλλά ήταν τόσο δημοφιλής που τον ξανάφερε πίσω.  

Ο Πυλάδης είχε γράψει και βιβλίο για την ιταλική όρχηση, όπως αναφέρει ο Αθήναιος. Με έξοδά του έγιναν στη Ρώμη, το 2 π.Χ. παραστάσεις παντομίμας.  

Η φήμη του διατηρήθηκε πολλά χρόνια μετά το θάνατό του.  

Πληροφορίες για τη ζωή του Πυλάδη μας δίνουν ο Αθήναιος στους «Δειπνοσοφιστές» και ο Σουητώνιος στο «Περί επιφανών ανδρών».

Πηγές
-----

* Μεγάλη Ελληνική Εγκυκλοπαίδεια Πυρσός, τόμος 20, σελ. 882
Σε δρόμο της πρωτεύουσας Μπαμακό κατά την διάρκεια του πραξικοπήματος.
Στις **18 Αυγούστου 2020** πραγματοποιήθηκε **πραξικόπημα στο Μάλι** από στασιαστές στρατιωτικούς οι οποίοι κατάφεραν να ανατρέψουν την εκλεγμένη κυβέρνηση και να εγκαθιδρύσουν «μεταβατική κυβέρνηση». Το πραξικόπημα ήταν το τελευταίο γεγονός μια ταραχώδους χρονιάς, με τις αμφιλεγόμενες βουλευτικές εκλογές του 2020 και την βίαιη προεκλογική περίοδό τους, καθώς και τις διαδηλώσεις που ακουλούθησαν, να έχουν βυθίσει την χώρα σε μία βαθειά πολιτική κρίση. Το πραξικόπημα εκδηλώθηκε την Τρίτη 18 Αυγούστου 2020, με στασιαστές του στρατού να συλλαμβάνουν τον πρόεδρο του Μάλι, Μουμπαράκ Κεϊτά και τον πρωθυπουργό Μπουμπού Σίσε. Αφού τους συνέλαβαν, του οδήγησαν σε μία στρατιωτική βάση κοντά στην πρωτεύουσα Μπαμάκο. Αργότερα το βράδυ της ίδιας ημέρας ο πρόεδρος Κεϊτά σε σύντομο διάγγελμά του ανακοίνωσε ότι παραιτείται και κατέληξε χαρακτηριστικά με την φράση «δεν θέλω να χυθεί αίμα για να διατηρηθώ στην εξουσία». Μετά το πραξικόπημα, που οδήγησε στον θάνατο 4 ατόμων () πολλοί κάτοικοι της Μπαμακό βγήκαν στους δρόμους γιορτάζοντας την απομάκρυνση του Μουμπάκαρ Κεϊτά από την προεδρία, καθώς σύμφωνα με αυτούς ήταν καιρός για μία αλλαγή της εξουσίας.

Την επομένη συστάθηκε η «Εθνική Επιτροπή για την Σωτηρία του Λαού», ένα είδος μεταβατικής κυβέρνησης. Πρόεδρος αυτής της επιτροπής ορίστηκε ο Ασιμί Γκοϊτά, ένας ανώτατος αξιωματικός του στρατού.

Παραπομπές
----------

1. 1 2  Newsroom. «Ενας συνταγματάρχης πίσω από το πραξικόπημα στο Μαλί | Η ΚΑΘΗΜΕΡΙΝΗ». Ανακτήθηκε στις 10 Μαρτίου 2021.
2. 1 2  Maclean, Ruth; Diouara, Cheick Amadou; Peltier, Elian (2020-08-19). «Mali Coup Leaders Pledge Democracy After Deposing President» (στα αγγλικά). *The New York Times*. ISSN 0362-4331.. Ανακτήθηκε στις 2021-03-10.
3. 1 2  Newsroom (18 Αυγούστου 2020). «Πραξικόπημα στο Μάλι: Στασιαστές συνέλαβαν τον πρόεδρο και τον πρωθυπουργό». *CNN.gr*. Ανακτήθηκε στις 10 Μαρτίου 2021.
4. ↑  AfricaNews (19 Αυγούστου 2020). «Military Coup in Mali has Keita Step Down as President». *Africanews* (στα Αγγλικά). Ανακτήθηκε στις 10 Μαρτίου 2021.
Στις 24 Μαΐου 2021 έγινε **πραξικόπημα στο Μάλι.** Ο προσωρινός Πρόεδρος Μπαχ Ναντό και ο Πρωθυπουργός Μοκτάρ Ουέιν συνελήφθησαν από μέλη των Ενόπλων Δυνάμεων του Μάλι και η χώρα μπήκε σε καθεστώς χούντας με επικεφαλής τον συνταγματάρχη Ασιμί Γκοϊτά και την Εθνική Επιτροπή Σωτηρίας του Λαού. Είναι το τρίτο πραξικόπημα σε περίοδο 10 χρόνων, μετά του 2012 και του 2020.

Ιστορικό
--------

Η ορκωμοσία του Μπαχ Ναντό ως προσωρινού Πρόεδρου και του Ασιμί Γκοϊτά ως Αντιπρόεδρου έγινε στις 25 Σεπτεμβρίου 2020.
Πριν από εννέα μήνες, στο πραξικόπημα του Αυγούστου του 2020, ο στρατός ανέτρεψε τον Πρόεδρο Ιμπραΐμ Μπουμπακάρ Κεϊτά, σχημάτισε μία προσωρινή μεταβατική κυβέρνηση και υποσχέθηκε ότι όταν αποκατασταθεί η σταθερότητα στη χώρα θα προκηρυχθούν νέες εκλογές. Οι πραξικοπηματίες σχημάτισαν μία Εθνική Επιτροπή Σωτηρίας του Λαού (ΕΕΣΩΛ) με επικεφαλής τον συνταγματάρχη Ασιμί Γκοϊτά και άλλους τέσσερις αξιωματικούς του στρατού. Στις 25 Σεπτεμβρίου 2020 ο πρώην Υπουργός Αμύνης Μπαχ Ναντό ανέλαβε καθήκοντα ως προσωρινός Πρόεδρος του Μάλι, με Αντιπρόεδρο τον Γκοϊτά.  Η πολιτική ατμόσφαιρα ήταν τεταμένη τους επόμενους μήνες. Στις 18 Ιανουαρίου 2021 εκδόθηκε προεδρικό διάταγμα για τη διάλυση της ΕΕΣΩΛ. 

Στις 14 Μαΐου 2021 ο Πρωθυπουργός Μοκτάρ Ουέιν έκανε ανασχηματισμό της κυβέρνησής του και άφησε εκτός κυβέρνησης δύο εκπροσώπους της πρώην ΕΕΣΩΛ, τον Υπουργό Αμύνης Σάντιο Καμάρα και τον Υπουργό Ασφαλείας Μοντίμπο Κονέ. Εν τω μεταξύ, τα λαϊκά κινήματα διαμαρτυρίας που έχουν ταχθεί κατά της μεταβατικής κυβέρνησης προγραμμάτισαν διαδηλώσεις για τις 4 Ιουνίου. Το Εθνικό Εργατικό Συνδικάτο του Μάλι είχε αρχίσει μία απεργία που βάδιζε προς τη δεύτερη εβδομάδα της. Στις 24 Μαΐου 2021 ανακοινώθηκε η σύνθεση της νέας κυβέρνησης, αλλά μία ώρα μετά ο Πρόεδρος Ναντό και ο Πρωθυπουργός Ουέιν συνελήφθησαν και οδηγήθηκαν στη στρατιωτική εγκατάσταση Σουντιάτα Κεϊτά στο Κάτι.

Στις 25 Μαΐου 2021 ο αρχηγός της χούντας, ο Αντιπρόεδρος Γκοϊτά, αποκηρύχτηκε τον πρόεδρο και τον πρωθυπουργό για την καινούρια κυβέρνηση που σχημάτισαν «*χωρίς να συμβουλευτούν τον Αντιπρόεδρο*», δηλαδή έπρεπε να ρωτήσουν τον υποφαινόμενο πρώτα.

Παραπομπές
----------

1. ↑  African Union announces 'immediate suspension' of Mali after second coup
2. ↑  Mali: les élections présidentielle et législatives fixées à février 2022
3. 1 2  Haidara, Boubacar. «Inside Mali's coup within a coup». *The Conversation* (στα Αγγλικά). Ανακτήθηκε στις 29 Μαΐου 2021.
4. ↑  «Why the Mali coup matters to Europe and the world». *POLITICO* (στα Αγγλικά). 19 Αυγούστου 2020. Ανακτήθηκε στις 29 Μαΐου 2021.
5. ↑  «Mali timeline: From military coup to interim leaders removed». *www.aljazeera.com* (στα Αγγλικά). Ανακτήθηκε στις 29 Μαΐου 2021.
6. ↑  «Mali Rebels Choose Col. Assimi Goita As Leader - Reports». *UrduPoint* (στα Αγγλικά). Ανακτήθηκε στις 29 Μαΐου 2021.
7. ↑  «Mali: President Bah N'Daw decrees the dissolution of the CNSP». *The Africa Report.com* (στα Αγγλικά). 28 Ιανουαρίου 2021. Ανακτήθηκε στις 29 Μαΐου 2021.
8. ↑  «Mali: President Bah N'Daw decrees the dissolution of the CNSP». *The Africa Report.com* (στα Αγγλικά). 28 Ιανουαρίου 2021. Ανακτήθηκε στις 29 Μαΐου 2021.
Το **Πολίσκε** (ουκρανικά: Поліське) είναι εγκαταλελειμμένος οικισμός και πρώην πόλη στη Ζώνη Αποκλεισμού του Τσερνόμπιλ, μέρος της περιφέρειας Κιέβου της Ουκρανίας. Βρίσκεται στον ποταμό Ουζ και ήταν το διοικητικό κέντρο της επαρχίας Πολίσκε (ραγιόν). Ωστόσο, αργότερα η πόλη αφαιρέθηκε από το μητρώο καθώς ερημώθηκε πλήρως καθώς βρισκόταν στη ζώνη απομόνωσης. Ενώ το 1986 είχε πληθυσμό περίπου 12.000 κατοίκους, αυτήν τη στιγμή ζουν εκεί περίπου 20 άτομα, οι λεγόμενοι *σαμοσέλι* («αυτοέποικοι»).

Γεωγραφία
---------

Το Πολίσκε βρίσκεται στη βορειοδυτική γωνία της περιφέρειας Κιέβου, στα σύνορα με την Περιφέρεια Ζιτόμιρ, και αποτελεί μέρος της φυσικής περιοχής της Πολεσίας και απέχει 27 χλμ. από τα σύνορα με τη Λευκορωσία. Διασχίζεται από τον περιφερειακό αυτοκινητόδρομο P02 Όβρουτς-Κίεβο (135 χλμ νότια). Η πόλη βρίσκεται μεταξύ της Βίλτσα (17 χλμ βόρεια) και του Κρασιάτιτσι (27 χλμ νότια). Απέχει 41 χλμ από το Ναρόντιτσι, 53 από το Όβρουτς και το Ιβάνκοβ, 58 από το Πρίπιατ και 65 από το Τσερνόμπιλ.

Παραπομπές
----------

1. ↑  Herbaut, Guillaume. «Poliske: The Forgotten City of Chernobyl». Ανακτήθηκε στις 6 Φεβρουαρίου 2015.
2. ↑  50426438 Poliske στο OpenStreetMap
Ο **Πολάτ Κεμπόι Αρικάν** (γενν. **Πολ Κιπκοσγκέι Κεμπόι** στις 12 Δεκεμβρίου 1990 στην Κένυα) είναι Κενυάτης αθλητής μεγάλων αποστάσεων που συμμετέχει με την Τουρκία σε διεθνείς διοργανώσεις. Εξειδικεύεται στα 5000 και στα 10,000 μέτρα. Είναι ο Πρωταθλητής Ευρώπης 2016 και 2012 στα 10,000 μέτρα.

Το 2011 άλλαξε εθνικότητα και απέκτησε την Τουρκική. Μετονομάστηκε από Πολ Κιπκοσγκέι Κεμπόι σε Πολάτ Κεμπόι Αρικάν. Τον Φεβρουάριο του 2012 πήρε την έγκριση από την IAAF και από τότε συμμετέχει με την Τουρκία.

Κατέχει τα εθνικά ρεκόρ της Τουρκίας στα 3000 κλειστού, 5000 και 5000 μέτρων κλειστού.

Παραπομπές
----------

* Πολάτ Κεμπόι Αρικάν *iaaf.org*
* Πολ Κιπκοσγκέι Κεμπόι *iaaf.org*
Ο **Πολίτης** ήταν βυζαντινός στρατηγός, κυβερνήτης του Θέματος Σικελίας, περίπου γύρω στα 884-885. Το όνομα του είναι γνωστό από Άραβες ιστορικούς και ίσως να αποτελεί παραφθορά ή απόδοση του στα αραβικά ή απόδοση στα αραβικά του τίτλους του.

Ο Πολίτης διαπραγματεύτηκε την απελευθέρωση Βυζαντινών ομήρων με τους Άραβες και κατάφερε να τους απελευθερώση με αντάλαγμα αντίστοιχους Άραβες κρατούμενους. Δεν είναι τίποτα άλλο γνωστό για το προσωπό του, ίσως να μην ήταν ο στρατηγός-κυβερνήτης της Σικελίας αλλά κάποιος άλλος στρατηγός που τον εκπροσώπησε στις διαπραγματεύσεις.

Παραπομπές
----------

1. 1 2  Documenti per servire alla storia di Sicilia, 1890, σελ. 114
Οι **Πολάβοι** (γερμανικά: *Polaben*, λατινικά: *Polabi*) ήταν Σλάβοι, οι οποίοι κατοικούσαν κατά τον Μεσαίωνα στον γεωγραφικό χώρο, που ορίζεται νότια από τη Βαλτική Θάλασσα, βόρεια από τη Λουσατία, δυτικά από τον Κάτω Όντερ και ανατολικά από τον Κάτω Έλβα. Το όνομά τους είναι σύνθεση των λέξεων πο και Λάμπα, δηλαδή «κατά μήκος του Έλβα». Διαιρούνταν σε τρεις φυλές, τους Βένδους, τους Λουτίκους ή Βελέτους (Lutici ή Veleti) και Οβότριτες (Bodrichi ή Obodrity). Κατά κύριο λόγο η ασχολίες τους ήταν με τη γεωργία και την κτηνοτροφία, κυρίως την καλλιέργεια φρούτων και λαχανικών. Είχαν αναπτύξει επίσης τη βιοτεχνία και το εμπόριο.

Κατά τις αρχές του 9ου αιώνα οι Πολάβοι ήταν χωρισμένοι σε τρία πριγκιπάτα, ανάλογα με τις φυλές τους. Ο Λοθάριος δούκας της Σαξονίας και ο Αλβέρτος Α΄ των Ασκάνια μάργραβος του Βραδενβούργου (ο επιλεγόμενος "η Άρκτος") έθεσαν υπό την εξουσία τους τούς Λουτίκους. Μέσα στον επόμενο (13ο αιώνα) είχε ολοκληρωθεί η υποταγή του συνόλου των Πολάβων στους Γερμανούς ηγεμόνες. Η γλώσσα των Πολάβων, συγγενής με την Πολωνική και την Κασουμπική, διατηρήθηκε εν χρήσει σε τμήματα της Κάτω Σαξονίας μέχρι τις αρχές του 19ου αιώνα.

Πηγή
----

* Encyclopedia Britannica 2009 DVD edition


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Polabian Slavs  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Πολ ντε Μπόρμαν** (*γαλλικά : Paul de Borman*, 1 Δεκεμβρίου 1879 - 21 Απριλίου 1948) ήταν Βέλγος αθλητής της αντισφαίρισης. Θεωρείται πρωτοπόρος της βελγικής αντισφαίρισης. Από το 1946 έως το 1947 ήταν πρόεδρος της Διεθνούς Ομοσπονδίας Τένις.

Ο Μπόρμαν ήταν από τα ιδρυτικά μέλη του συλόγου "Ρόαγιαλ Λέοπολντ Κλαμπ" των Βρυξελλών το 1898 και αργότερα χρημάτισε και πρόεδρος του. Μεταξύ 1904 και 1919 έπαιξε σε δέκα διοργανώσεις για τη Βελγική ομάδα του κυπέλλου Ντέιβις όπου μαζί της έπαιξε στον τελικό του 1904 εναντίον της Βρετανικής ομάδας. Την ίδια χρονιά έφθασε στον ημιτελικό του πρωταθλήματος Γουίμπλεντον του 1904. Το 1903 κέρδισε το διεθνές τουρνουά της Οστάνδης, κερδίζοντας τον Αμερικανό Κλάρενς Χόμπαρτ στον τελικό.

Στο Βελγικό πρωτάθλημα ήταν πρώτος στο απλό τις χρονιές 1898, 1899, 1900, 1902, 1903, 1904, 1905, 1911 και το 1912, στο διπλό αντρών το 1900. Στο διπλό μεικτό ήταν τις χρονιές 1904 και το 1905.

Από το 1920 το βραβείο για το κατώτερο πρωτάθλημα του Βελγίου, Β΄κατηγορία, ονομάζεται Κύπελλο Μπόρμαν. Το γήπεδο του Λέοπολντ κλαμπ, που χτίστηκε το 1952, φέρει επίσης το όνομά του.

Το 1907 ο Πολ ντε Μπόρμαν παντρεύτηκε την Αν ντε Σελιέρς ντε Μορανβίλ που συμμετείχε στους Ολυμπιακούς Αγώνες του 1920 και του 1924. Τα παιδιά τους Ζενεβιέβ (1908), Λέοπολντ ( 1909) και Μιριάμ (1915) έγιναν επίσης Βέλγοι πρωταθλητές της αντισφαίρισης

Παραπομπές
----------

1. ↑  *Roglo*. p=paul;n=de+borman;oc=1.
2. ↑  «The Constitution of ITF Limited 2012» (PDF). ITF. σελ. 79. Αρχειοθετήθηκε από το πρωτότυπο (PDF) στις 20 Οκτωβρίου 2013. Ανακτήθηκε στις 4 Μαΐου 2017.
3. ↑  daviscup-Paul de Borman
4. ↑  *La grande aventure du tennis belge, από τον Jacques Hereng*
5. ↑  *De ongelofelijke successtory van tennis in België, από τους Jacques Hereng, Carlos De Veene[*νεκρός σύνδεσμος*]*
6. ↑  «Olympic Sports – Athletes – Anne de Borman». *sports-reference.com*. Αρχειοθετήθηκε από το πρωτότυπο στις 14 Δεκεμβρίου 2012. Ανακτήθηκε στις 4 Μαΐου 2017.
Το **Πράσινο Βιβλίο** ( Αραβικά : الكتاب الأخضر al -Kitāb al-Aḫḍar ) είναι ένα σύντομο βιβλίο που εκθέτει την πολιτική φιλοσοφία του ηγέτη της Λιβύης Μουαμάρ Καντάφι. Το βιβλίο δημοσιεύθηκε για πρώτη φορά το 1975. Εμπνεύστηκε εν μέρει από το Κόκκινο Βιβλίο του Μάο. Μια αγγλική μετάφραση εκδόθηκε από την Λαϊκή Επιτροπή της Λιβύης και μια δίγλωσση αγγλο - αραβική έκδοση εκδόθηκε στο Λονδίνο από τον Martin, Brian & O'Keeffe το 1976.

Περιγραφή
---------

Το πράσινο βιβλίο αποτελείται από τρία μέρη και έχει 110 σελίδες:

* Η λύση του προβλήματος της δημοκρατίας: Η αρχή του λαού (που δημοσιεύθηκε στα τέλη του 1975)
* Η λύση του οικονομικού προβλήματος: ο σοσιαλισμός (που δημοσιεύθηκε στις αρχές του 1977)
* Η Κοινωνική Βάση της Τρίτης Διεθνούς Θεωρίας (που δημοσιεύθηκε το Σεπτέμβριο του 1981)

Στο Πράσινο Βιβλίο, ο Καντάφι απορρίπτει τόσο τον  Καπιταλισμό όσο και την Κοινοβουλευτική Δημοκρατία. Αντ 'αυτού, προτείνει ένα είδος  άμεσης δημοκρατίας που επιβλέπει η Γενική Λαϊκή Επιτροπή, η οποία επιτρέπει την άμεση πολιτική συμμετοχή όλων των ενηλίκων πολιτών. 
Το βιβλίο αναφέρει ότι η ελευθερία της έκφρασης *είναι το φυσικό δικαίωμα του ατόμου, ακόμα κι αν επιλέγει να συμπεριφέρεται παράλογα. Το πράσινο βιβλίο αναφέρει ότι η ελευθερία του λόγου βασίζεται στην κρατική ιδιοκτησία εκδοτών, βιβλίων, εφημερίδων, τηλεόρασης και ραδιοφωνικών σταθμών, με το σκεπτικό ότι η ιδιωτική ιδιοκτησία θα ήταν αντιδημοκρατική.* 
Μια ακόμη παράγραφο στο βιβλίο αναφέρεται στην κατάργηση των χρημάτων που είναι παρόμοια με μια παράγραφο στο βιβλίο *Αρχές του κομμουνισμού* του Φρίντριχ Ένγκελς. Ο Καντάφι έγραψε: *Το τελευταίο στάδιο εμφανίζεται όταν η νέα σοσιαλιστική κοινωνία φτάνει σε αυτό το στάδιο όπου τα κέρδη και τα χρήματα εξαφανίζονται*. Μετατρέποντας την κοινωνία σε μια πλήρως παραγωγική κοινωνία και φτάνοντας στην παραγωγή που οι υλικές ανάγκες των ατόμων της κοινωνίας είναι ικανοποιητικές. Σε αυτό το τελικό στάδιο, το κέρδος θα εξαφανιστεί αυτόματα και δεν θα χρειάζονται τα χρήματα.

Δείτε επίσης
------------

* Αποφθέγματα του Προέδρου Μάο
* Κοσμική θρησκεία
* Ρουχνάμα

Πηγές
-----

1. ↑  al-Gaddafi, Muammar (1976) *The Green Book* People's Committee, Libya.
2. ↑  Alexander Dziadosz (2 March 2011). «East Libyans burn Gaddafi book, demand constitution». *Reuters Africa*. Αρχειοθετήθηκε από το πρωτότυπο στις 2018-05-07.. Ανακτήθηκε στις 26 August 2011.
3. ↑  Soumiea Abushagur (2011). *The Art of Uprising: The Libyan Revolution in Graffiti*. Lulu.com. σελ. 18. The Green Book was Gaddafi's political philosophies, modeled after Chairman Mao's Little Red Book...
4. ↑  Christopher H. Dalton· Richard A. Lobban Jr. (2014). *Libya: History and Revolution* (illustrated έκδοση). ABC-CLIO. σελ. 129. ISBN 1440828857. "For *information*, Gaddafi's *Green Book* was something of a knock-off of Chairman Mao's *Red Book*.
5. ↑  Vandewalle, Dirk J. (2006). *A history of modern Libya*. Cambridge: Cambridge University Press. ISBN 0-521-85048-7. Ανακτήθηκε στις 26 Αυγούστου 2011.

Εξωτερικοί σύνδεσμοι
--------------------

* Green Book
Οι ***Monos*** είναι πολεμική δραματική ταινία διεθνούς συμπαραγωγής του 2019, σε σκηνοθεσία του Αλεχάντρο Λάντες, σε σενάριο των Λάντες και Αλέξις ντος Σάντος και σε παραγωγή των Φερνάντο Έπσταϊν, Σαντιάγκο Ζαπάτα, Μάρτιν Σολιμπάκε, Κριστίνα Λάντες και Αλεχάντρο Λάντες. Πρωταγωνιστούν: Σοφία Μπουεναβεντούρα, Χουλιάν Χιράλντο, Κάρεν Κιντέρο Λόρα Κατριγιόν, Τζούλιαν Νίκολσον. Η ταινία ακολουθεί μια ομάδα ένοπλων εφήβων ανταρτών που έχουν αναλάβει να φρουρούν μια όμηρο.

Υποδοχή και διακρίσεις
----------------------

Η ταινία κυκλοφόρησε στις Ηνωμένες Πολιτείες στις 13 Σεπτεμβρίου 2019 από τους Neon και Participant, λαμβάνοντας θετικά σχόλια από κριτικούς.

Η ταινία έκανε την παγκόσμια πρεμιέρα της στο Φεστιβάλ Κινηματογράφου Σάντανς 2019 στις 26 Ιανουαρίου 2019, όπου κέρδισε το Βραβείο Ειδικής Κριτικής Επιτροπής για τον Δραματικό Παγκόσμιο Κινηματογράφο. Επιλέχθηκε ως η επίσημη πρόταση της Κολομβίας για την καλύτερη ξενόγλωσση ταινία μεγάλου μήκους στα 92α Όσκαρ και για Βραβείο Γκόγια Καλύτερης ιβηροαμερικανικής ταινίας στα 34α βραβεία Γκόγια.

Παραπομπές
----------

1. ↑  nmhh.hu/dokumentum/198182/terjesztett\_filmalkotasok\_art\_filmek\_nyilvantartasa.xlsx.
2. ↑  *Unifrance*. 45397. Ανακτήθηκε στις 4  Ιουλίου 2020.
3. ↑  «Οι Monos - FLIX». *flix.gr*. 25 Ιανουαρίου 2020. Ανακτήθηκε στις 27 Ιουνίου 2023.
4. ↑  «Οι Monos - ταινιες , παιζονται τωρα || cinemagazine.gr». *www.cinemagazine.gr*. Ανακτήθηκε στις 27 Ιουνίου 2023.
5. ↑  «2019 Sundance Film Festival - 'Monos' Premiere». *Zimbio*.
6. ↑  «"Monos", la candidata de Colombia a los premios Óscar y Goya». *elpitazo*. Ανακτήθηκε στις 27 Αυγούστου 2019.
7. ↑  Mango, Agustin. «Oscars: Colombia Selects 'Monos' for International Feature Film Category». *The Hollywood Reporter*. Ανακτήθηκε στις 27 Αυγούστου 2019.

Εξωτερικοί σύνδεσμοι
--------------------

* *Monos*   στην IMDb
Το «**Άγιος άμεσα**» (ιταλ. *Santo subito*) είναι ιταλικό σύνθημα, που αντήχησε στην πλατεία Αγίου Πέτρου στη Ρώμη, τον Απρίλιο του 2005, εκφράζοντας το αίτημα για άμεση αγιοποίηση του πάπα Ιωάννη Παύλου Β΄.

Η έκφραση γεννήθηκε κατά τη διάρκεια της τεράστιας συσσώρευσης Καθολικών πιστών στη Ρώμη, με αφορμή τον θάνατο (2 Απριλίου) και την κηδεία (8 Απριλίου) του Ιωάννη Παύλου Β΄. Εν προκειμένω, πλήθος πιστών, κυρίως νέων, παρήλασε φωνάζοντας το σύνθημα και υψώνοντας πανό όπου αυτό αναγραφόταν.

Η ανακήρυξη δια βοής ενός αγίου από μέρος των πιστών δεν αποτελούσε κανονική πρακτική τής Καθολικής Εκκλησίας: η παπική βούλα *Novae Leges pro Causis Sanctorum* (*Νέοι Κανόνες περί Αγιοκατατάξεων*), του 1983, ορίζει ότι η διαδικασία αγιοποίησης δεν μπορεί να αρχίσει προτού παρέλθουν πέντε χρόνια από τον θάνατο του υποψηφίου. Εντούτοις, στις 28 Απριλίου 2005, ο πάπας Βενέδικτος ΙΣΤ΄, διάδοχος του πάπα Ιωάννη Παύλου Β΄, ενέκρινε το αίτημα των πιστών, απαλλάσσοντας από το χρονικό διάστημα της πενταετούς αναμονής μετά θάνατον για το άνοιγμα της υπόθεσης οσιοποίησης και αγιοποίησης. Η υπόθεση ανοίχθηκε επίσημα στις 28 Ιουνίου του ίδιου έτους και ο πάπας Ιωάννης Παύλος Β΄ οσιοποιήθηκε την 1η Μαΐου 2011.

Χάρη στα μέσα μαζικής ενημέρωσης η συνθηματική φράση διαδόθηκε ταχύτατα σε όλη την Ιταλία και κατέστη μάλιστα ευρέως γνωστή ως χιουμοριστική ατάκα. Η έκφραση «*άγιος άμεσα*» χρησιμοποιείται - συχνός χρήστης είναι ο Ιταλός δημοσιογράφος *Marco Travaglio* - με χιουμοριστική και παρωδική διάθεση, αναφορικά με τα σπουδαία, ή θεωρούμενα ως τέτοια, κατορθώματα ενός ή περισσοτέρων ατόμων. Για παράδειγμα, το 2006, οι πρωταθλητές της εθνικής ομάδας ποδοσφαίρου της Ιταλίας έγιναν δεκτοί υπό τις ιαχές «*άγιοι* *άμεσα*».
Ο **Πραξιφάνης** ήταν αρχαίος Έλληνας φιλόσοφος της Περιπατητικής Σχολής. Ήταν γεννημένος στη Μυτιλήνη, αλλά έζησε μεγάλο μέρος της ζωής του στη Ρόδο. Ήταν σύγχρονος του Δημητρίου του Πολιορκητή και το Πτολεμαίου Α' του Σωτήρος. Υπήρξε μαθητής του Θεοφράστου, περίπου το 322 π.Χ. 

Στη συνέχεια δημιούργησε τη δική του σχολή, στην οποία λέγεται ότι μαθήτευσε, ανάμεσα σε άλλους, και ο Επίκουρος. Ο Πραξιφάνης απέδιδε ιδιαίτερη προσοχή στις γραμματικές σπουδές, γι' αυτό και αναφέρεται, μαζί με τον Αριστοτέλη ως ιδρυτής και δημιουργός της επιστήμης της Γραμματικής. Από τα γραπτά του Πραξιφάνη, για τα οποία υπάρχουν ενδείξεις ότι ήταν πολυάριθμα, αναφέρονται ιδιαίτερα δύο, ο *Διάλογος ποιητῶν* κείμενο στο οποίο ο Πλάτων και ο Ισοκράτης συνομιλούν, και το ιστορικό έργο, το οποίο μνημονεύει ο Μαρκελλίνος στο περί βίου του Θουκυδίδη έργο του, υπό τον τίτλο *Περὶ ίστορίας*.

Παραπομπές
----------

1. ↑  Algra, K. *The Cambridge History of Hellenistic Philosophy*. Page 36. Cambridge University Press. (1999). Cf. Clement of Alexandria, i.; Strabo, xiv.
2. ↑  Πρόκλος i. *in Timaeum*; Ιωάννης Τζέτζης, *ad Hesiod. Op. et Dies*, 1.
3. ↑  Διογένης Λαέρτιος, x. 13
4. ↑  Κλήμης ο Αλεξανδρεύς, i.
5. ↑  Διογένης Λαέρτιος, iii. 8
6. ↑  Μαρκελλίνος, *Θουκυδίδης*, §29

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 2858376
* LCCN: n2012046294
* ISNI: 0000 0000 1080 330X
* GND: 102404348
* SUDOC: 032621515
* BNF: cb12361658d (data)
* BIBSYS: 95004217
* ICCU: CFIV237344
* CiNii: DA16735389

 |

 |
Ο Πολ το 2010
Ο **Πολ** (26 Ιανουαρίου 2008 – 26 Οκτωβρίου 2010) ήταν ένα κοινό χταπόδι το οποίο έγινε διάσημο για τις προβλέψεις του σε αγώνες ποδοσφαίρου. Οι ακριβείς προβλέψεις του για αγώνες του παγκοσμίου κυπέλλου του 2010 τον έκαναν παγκοσμίως γνωστό ως ζώο-μάντης.

Ο Πολ εκκολάφθηκε στο Γουέιμοθ, Αγγλία το 2008 και μεταφέρθηκε στο Θαλάσσιο Κέντρο του Όμπερχαουζεν της Γερμανίας. Εκεί, οι φύλακές του του ανέθεσαν κυρίως να προβλέψει τα αποτελέσματα των διεθνών αγώνων στους οποίους έπαιζε η γερμανική εθνική ομάδα ποδοσφαίρου. Κατά τη διάρκεια των μαντειών, οι φύλακες του Πολ του έδιναν δύο κουτιά που περιείχαν φαγητό. Τα κουτιά ήταν πανομοιότυπα εκτός από το ότι ήταν διακοσμημένα με τις διαφορετικές σημαίες των ομάδων που αγωνίζονταν σε έναν επερχόμενο ποδοσφαιρικό αγώνα. Από όποιο κουτί έτρωγε πρώτο ο Πολ θεωρούταν η πρόβλεψή του για ποια ομάδα θα κερδίσει τον αγώνα.

Ο Πολ επέλεξε σωστά τη νικήτρια ομάδα σε τέσσερις από τους έξι αγώνες της Γερμανίας στο Euro 2008 και και τους επτά αγώνες τους στο Παγκόσμιο Κύπελλο του 2010 - συμπεριλαμβανομένης της τρίτης θέσης της Γερμανίας στα πλέι οφ με την Ουρουγουάη στις 10 Ιουλίου. Επέλεξε επίσης σωστά την Ισπανία ως νικητή στον τελικό του Παγκοσμίου Κυπέλλου FIFA 2010. Συνολικά, ο Πολ είχε συνολικά 12 σωστές προβλέψεις στις 14: ποσοστό επιτυχίας περίπου 85,7%.

Παραπομπές
----------

1. ↑  Newsroom. «Απεβίωσε ο Πολ, το χταπόδι των προβλέψεων | Η ΚΑΘΗΜΕΡΙΝΗ». *www.kathimerini.gr*. Ανακτήθηκε στις 2 Ιουλίου 2021.
2. ↑  «World Cup 2010: 10 things you didn't know about Paul the psychic octopus - Telegraph». *web.archive.org*. 22 Ιουνίου 2014. Αρχειοθετήθηκε από το πρωτότυπο στις 22 Ιουνίου 2014. Ανακτήθηκε στις 2 Ιουλίου 2021. CS1 maint: Unfit url (link)
3. ↑  «Octopus: Psychic Paul To Predict England Germany Result By Picking Box With Flag On It | Strange News | Sky News». *web.archive.org*. 28 Ιουνίου 2010. Αρχειοθετήθηκε από το πρωτότυπο στις 28 Ιουνίου 2010. Ανακτήθηκε στις 2 Ιουλίου 2021. CS1 maint: Unfit url (link)
4. ↑  «Psychic octopus Paul predicts Spain to beat Holland in World Cup final». *the Guardian* (στα Αγγλικά). 9 Ιουλίου 2010. Ανακτήθηκε στις 2 Ιουλίου 2021.